"প্ৰাক্তন কাৰিকৰী বিভাগৰ ইঞ্জিনিয়াৰসকলে কৰা সমালোচনা সমিচীন নহয়।" বৃহস্পতিবাৰে জিএমচিএইচত পানীৰ এটিএম আৰু বায়' টয়লেটৰ উন্মোচন কৰি গুৱাহাটী উন্নয়ন বিভাগৰ মন্ত্ৰী সিদ্ধাৰ্থ ভট্টাচাৰ্য্যই প্ৰাক্তন কাৰিকৰী অভিযন্তাসকলক উদ্দেশ্যি এইদৰে কয়।
উল্লেখ্য যে প্ৰাক্তন কাৰিকৰী অভিযন্তাসকলে বুধবাৰে সংবাদ মাধ্যমত পানীৰ এটিএমৰ বিষয়টো সমালোচনা কৰি বহু মন্তৱ্য কৰিছিল আৰু তাৰ পাছতেই এনেদৰে প্ৰাক্তন কাৰিকৰী অভিযন্তাসকলৰ বিৰুদ্ধে জাঙুৰ খাই উঠে গুৱাহাটী উন্নয়ন বিভাগৰ মন্ত্ৰী সিদ্ধাৰ্থ ভট্টাচাৰ্য্যই।
আনহাতে, উদ্দেশ্যপ্ৰণোদিতভাৱে বিকৃত কৰি ৰাইজৰ আগত বাতৰি যোগান ধৰাটো সমিচীন নহয় তথা ৰাইজৰ হিতৰ বাবে নহয় বুলিও তেওঁ সংবাদ মাধ্যমৰ আগত কয়।
তেওঁ লগতে কয় যে মানুহক সমালোচনা কৰিব লাগে বুলিয়ে সমালোচনা কৰাটো সঠিক নহয়। ইয়াৰোপৰি মানুহে যদি ভাল পানী পায়, তেন্তে সমালোচকসকলৰ অসুবিধা কি? এইদৰে প্ৰশ্ন কৰে মন্ত্ৰীগৰাকীয়ে।
আনহাতে, সাধাৰণ পানী বটলৰ পানী পৰিশোধন কৰাটো যি পদ্ধতি, এই এটিএমৰো একেই পদ্ধতি বুলি উল্লেখ কৰি মন্ত্ৰীগৰাকীয়ে কয় যে পাৰ্থক্য ইয়াতেই মাত্ৰ সাধাৰণ পানী বটলৰ মূল্য ২০ টকা, এইবোৰৰ ৪ টকা।
আনহাতে, গুৱাহাটী উন্নয়ন সমিতিৰ সাধাৰণ সম্পাদক বীৰেন শৰ্মাই মন্ত্ৰীগৰাকীয়ে এইদৰে কোৱাটো উচিত নহয় বুলি নৰ্থ ইষ্ট নাওৰ আগত মন্তব্য কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
